cyanic-selkie/wikianc huggingface dataset:
Paris Bordone
I 1534-35 laga han det store og uvanlege måleriet Fiskar overrekker den heilage Markus sin ring til dogen av Venezia. Måleriet har vorte rekna som det vakraste seremonibiletet frå den tid. I 1538 inviterte kong Frans I av Frankrike han dit, derifrå reiste han i 1540 til eit oppdrag i Augsburg. Alle desse måleria og mange andre bilete som Bordone var meister for, har gått tapt.
Bordone døydde i Venezia i 1571.
George Soros
George Soros, opphavleg namn György Schwartz er ein amerikansk finansmann og filantrop. Han stifta Quantum-fonda saman med Jim Rogers i 1969. Han vaks opp i Ungarn, og overlevde krigen trass sitt jødiske opphav. Soros utvandra til London i 1953, og vidare til New York i 1956.
Soros vart kjend innafor finansverda då han medan valutauroa stod på i 1992 tente ein milliard amerikanske dollar på å ta posisjonar der han tente pengar dersom pundet vart svekka.
Seinare vart han kjend for si rolle i roserevolusjonen i Georgia. Han gav store summar til demokratane sine kandidatar før presidentvalet i USA i 2004 for å hindre at George W. Bush vart vald inn att. Soros driv stiftinga Soros Foundation, som mellom anna finansierer Open Society Institute. Soros starta sitt filantropiske arbeid i Aust-Europa midt på 1980-talet, for å støtte sivilsamfunnet mot det kommunistiske regimet. Soros har skrive fleire bøker, mellom anna Alchemy of Finance og The New Paradigm for Financial Markets. Begge bøkene drøftar vitskapsfilosofi. Soros hevdar at dei naturvitskaplege metodane som matematikk og statistikk kjem til kort i samfunnsfaga, som vert prega av at observatørane og er aktørar. Evna til å observere klårt blir dermed dårlegare. Denne tendensen er særleg sterk innan finansverda, der prisane på finansaktivum vert påverka av korleis dei vert oppfatta av marknadsaktørane. Samstundes vert oppfatninga påverka av prisane. Denne mekanismen kallar Soros refleksivitet.
Formuen hans vart i 2008 av Forbes rekna til å vere på meir enn 45 milliardar kroner.
Soros har stødd opp om antikorrupsjonsarbeid og har vore talsmann for å opne grenser for flyktningar, mellom anna i fødelandet Ungarn. I 2017-2018 dreiv Viktor Orban, Ungarn sin statsminister, ein omfattande kampanje mot Soros. Kampanjen brukte mellom anna ei rekke plakatar med slagord mot Soros og vert skildra som antisemittisk. Ifølge New York Times skal bilda av Soros brukt i kampanjen ha vorte manipulert slik at nasen verka lengre enn reelt. Soros betalte for den unge, liberale Orban si utdanning ved Oxford i 1989 og støtta Orban si regjering økonomisk for å rydde opp i ureining i landet.
Şamaxı astrofysiske observatorium
Şamaxı astrofysiske observatorium (aserbajdsjansk Şamaxı Astrofizika Rəsədxanası) er eit stort observatorium i Aserbajdsjansom ligg 22 km nordvest for Şamaxı i distriktet Şamaxı. Observatoriet ligg i Store Kaukasus, 1435 meter over havet. Det høyrer til Aserbajdsjans nasjonale vitskapsakademi.
Det vart grunnlagt i 1958 av Jusif Mammadalijev og vart bygt mellom 1958 og 1960. Hovudinstrumentet er Carl Zeiss-spegelteleskopet på 2,0 m, som vart innvigt i 1966. Observatoriet har også tre mindre teleskop.
Gen-testing
Med gen-testing  (gentesting) eller DNA-testing kan man fastslå blodslinjar, og fastslå genetisk diagnose av kor disponert ein er for arvelege sjukdommar.
Flyndrelogg
Flyndrelogg, eller handlogg, er ein eldre reiskap til å måle fart på fartøy. Med ei loggline finn ein kor langt fartøyet går på ei viss tid. I enden på logglina er ei sektorforma treplate, om lag 8 tommar høg. Ho har påfesta blyknotttar, som gjer at ho står vertikalt i vatnet. Då vert ho ikkje så lett meddregen under logginga. Logglina har ein oppkveila i ein balje eller på ein rull. Når flyndra vert sleppt overbord held ein av mannskapet rullen over hovudet slik at lina kan renne ut fritt. Eit timeglas har vorte brukt til å finne rett tid for målinga.
Gen-testing
Gentesting nyttast mellom anna i landbruket, i populasjonsøkologi, og på menneske.
Flyndrelogg
På logglina er det knutar. Utgangspunktet for avstanden mellom knutane er 1/128 av ei nautisk mil,(1852 meter, 9500 fot). Det vert 46 fot,(14,5 meter). Timeglaset som vert brukt er kalibrert på 28 sekund (1/128 time). Talet på knutar som har gått ut på denne tida gir fartøyet si fart i knop. Fartseininga knop kjem av denne måten å måle fart på. I praksis syner det seg at loggflyndra til ei viss grad vert slept med fartøyet. Difor har avstanden mellom knutane vorte forkorta til 42 fot(7 famner, 13,2 meter). På fartøy som gjer meir enn 8 knop fart har ein brukt eit timeglas på 14 sekund.
Loggflyndra er festa til logglina med ein treparta hanefot. Når ho skal halast inn att i fartøyet, kan ein av partane løysast ut med eit rykk i logglina. Flyndra legg seg då horisontalt, og er lett å hale inn.
Gen-testing
Testinga identifiserar endringer i kromosomer, genar, og proteinar.
Genetisk diagnostikk
Genetisk diagnostikk er «''diagnostikk basert på analyse av arvematerialet der man påviser at et individ har arvet en bestemt genfeil eller en bestemt genvariant som kan være sykdomsfremkallende. En skiller mellom genetisk sykdomsdiagnostikk, der man påviser den genfeilen som har gitt sykdom hos individet, arvebærerdiagnostikk, der man hos et friskt individ påviser en genfeil som vil gi sykdom i neste generasjon, presymptomatisk diagnostikk, der man hos et friskt individ påviser en genfeil som vil gi sykdom senere i livet, og prediktiv diagnostikk [...]''», skriv Store Medisinske Leksikon.
Bang Bang Bang av Nitty Gritty Dirt Band
Bang Bang Bang er det 23. studioalbumet til det amerikanske countryrockbandet Nitty Gritty Dirt Band, gjeve ut i 1999. Tittelsporet nådde 52. plassen på den amerikanske countrysingel-lista. Sporet «Down the Road» var opphavleg spelt inn av Mac McAnally, og gjekk seinare til topps på countrylista i 2008 då han spelte inn songen på nytt med Kenny Chesney.
Albumet var opphavleg spelt inn for Rising Tide Records, som vart nedlagd før albumet kom ut. Det vart så flytta til Decca Records, som òg vart nedlagd, før det til slutt kom ut på DreamWorks Records.
Ei melding i Billboard var positiv til albumet og kalla songane «underhaldande rare» og hylla dei dugande musikarane.
Mary av Danmark
Mary er kronprinsesse av Danmark, grevinne av Monpezat og yngste dotter av John Dalgleish Donaldson og Henrietta Clark Donaldson. Kronprinsesse Mary er bachelor i jus og økonomi.
Fylkesveg 288 i Oppland
Fylkesveg 288 i Oppland går mellom Mørken og Skredbergo i Øystre Slidre kommune. Vegen er 12,6 km lang.
See See Rider
«See See Rider», òg kjend som «C.C. Rider» eller «See See Rider Blues» eller «Easy Rider», er ein populær amerikansk 12-taktsblues. Han vart først spelt inn av Gertrude «Ma» Rainey i 1924, og har sidan den gong vorte spelt inn av mange andre artistar.
Songen nyttar hovudsakleg ein tradisjonell bluestekst som fortel soga om ein utru kjæraste, kalla easy rider. «See See rider, see what you have done» er eit ordspel på ordet «see» og lyden av «easy».
Forskjellige versjonar
I 1943 gjekk ein versjon av Wee Bea Booze til topps på Billboard «Harlem Hit Parade», ein forgjengar for rhythm and blues-lista. Somme blueskritikarar reknar denne som den definitive versjonen av songen.
Ein doo-wop-versjon vart spelt inn av Sonny Til og The Orioles i 1952. Seinare vart meir rocka versjonar spelt inn av Chuck Willis (som «C.C. Rider», nådde òg førsteplassen på R&B-lista, samt 12. plass på poplista, i 1957) og LaVern Baker (9. plass på R&B-lista og 34. plass på poplista i 1963). Willis-versjonen gav opphavet til dansen «The Stroll».
Andre populære versjonar vart spelte inn av Mitch Ryder & the Detroit Wheels (som ein del av ein medley kalla «Jenny Take a Ride!», 10. plass på poplista i USA i 1965) og The Animals (10. plass på poplista i 1966). Den tunge The Animals-versjonen nådde førsteplassen i Canada og 8. plass i Australia. Det var den siste singelen til bandet før dei vart oppløyst i september 1966. Songen vart arrangert av bandmedlem Dave Rowberry.
Andre utgåver vart spelte inn av Elvis Presley, Jerry Lee Lewis, Ray Charles, Chuck Berry, Gary Lewis and the Playboys, The Who, The Everly Brothers, Charlie Rich, Janis Joplin, The Grateful Dead, Leon Thomas, Snooks Eaglin, John Fahey, Old Crow Medicine Show og mange fleire. I seinare år pleidde Presley å opne konsertane sine med denne songen, som på On Stage og Aloha from Hawaii. Bruce Springsteen and the E Street Band spelte i lang tid «C.C. Rider» på konsertane sine, noko ein kan høyre på konsertalbumet No Nukes.
Guldå
Guldå (Galeopsis speciosa) er ei plante i lepeblomsterfamilien. Arten er utbreidd i Europa og Asia. Planta vert kring 40 cm høg, og har grov stivhåra stengel. Ho har gul krone med to cm lang kronrøyr og fiolett midtflik i underlepen. Guldå blomstrar kring juli månad.
Guldå er ein framandart som er komen inn med tidleg jordbruk. Han er eit åker- og hageugras som er vanleg i alle landsdeler i Noreg.
Rogne kyrkje
Rogne kyrkje er ei åttekantkyrkje frå 1857 i Øystre Slidre kommune, Innlandet.
Rogne kyrkje vart offisielt innvia i 1857 og ein del av inventaret er frå tidlegare kyrkjebygg, mellom anna ei altertavle. Til bygginga av kyrkja vart det brukt teikningar av arkitekt Christian H. Grosch. Same teikningar vart brukt til tre andre kyrkjer: i Begnadalen kyrkje i 1859 (brann ned 1957), Nes kyrkje i Ådal (i 1860) og Hval kyrkje i Hallingby (frå 1862). Kyrkjebygget er bygd i tømmer og har cirka 200 sitteplassar.
Mellitt
Det vart oppdaga først i 1789 ved Artern i Thüringen i Tyskland og er sidan funne i Russland, Austerrike, Tsjekkia og Ungarn. Det vart kalla opp etter det greske ordet μέλ˘ι, melis for honning, etter fargen til mineralet.
Hals på båt
Halsen på ein båt er det nedste delen av det fremre delen av av botnen. På geitbåtar og oselvarar er den fremre delen av det nedste bordet hola ut (med øks) slik at båten «sveljer sjøen» i staden for å skuva han framføre seg.
På sunnmørsbåtar er halsen andre bordet som vert påsett i botnen i båten.
Shaj
«Shaj» engelsk tittel «Fall from the Sky», er ein albansk popballade frå 2019 som vert framført av songaren Arilena Ara. Songen vann den albanske songtevlinga Festivali i Këngës i desember 2019 og skulle ha vore det albanske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.
Om songen
«Shaj» er skriven av den albanske låtskrivaren Lindon Berisha og komponert av dei makedonske musikkprodusentane Darko Dimitrov og Lazar Cvetkovski for deltakinga til Arilena Ara i den 58. utgåva av Festivali i Këngës. Songen vart plukka ut til tevlinga og deltok i semifinalen 20. desember, der han kvalifiserte seg til finalen 22. desember. «Shaj» vann til slutt finalen og vart dimed det albanske bidraget til Eurovision Song Contest 2020.
I Eurovision Song Contest i Rotterdam skulle Albania ha delteke i den andre semifinale torsdag 14. mai 2020. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dermed aldri delteke i Eurovision Song Contest.
Verbet «shaj» er albansk og tyder 'å fornærma, banne, skrike' eller 'spotte'. I teksta kjenner eg-personen ein djup, brennande kjensle som får ho til å ynskje å spytte og rope ut nokre sterke ord.
Sound and Vision
«Sound and Vision» er ein song av den engelske musikaren David Bowie. Det kom ut i januar 1977 på det 11. studioalbumet hans, Low i 1977. RCA Records gav seinare ut songen som den første singelen frå albumet. Han var produsert av Bowie og Tony Visconti og spelt inn i Château d'Hérouville i Hérouville i Frankrike i september 1976, og så i Hansa Studios i Vest-Berlin frå oktober til november. Songen byrjar som ein enkel akkordprogressjon i G-dur, som Bowie gav til musikarane sine, og skreiv og spelte inn vokalen sin seinare. Korvokal vert sungen av Brian Eno og den dåverande kona til Visconti, Mary Hopkin.
Songen er det næraste ein kjem ein «konvensjonell popsong» på Low, men har ein rar struktur. Han byrjar som ein instrumental, med element som byggjer seg opp gjennom songen. Vokalen til Bowie kjem først inn etter over eitt og eit halvt minutt i songen. Teksten i songen er mørk og introspektiv, noko som gjenspeglar den mentale tilstand til Bowie etter mange års narkotikamisbruk. Dei held fram dei lyriske emna til andre spor på den første sida av Low. Teksten gjev ein sterk kontrast til sjølve musikken, som er meir lystig og positiv. Som andre spor på LowLow vart trommelyden på songen oppnådd ved bruk av apparatet Eventide H910 Harmonizer, som Visconti hadde med seg.
Singelen kom ut februar 1977 og vart ein kommersiell suksess, som nådde tredjeplassen på UK Singles Chart med hjelp av at han vart nytta i TV-reklamar for BBC. Det signaliserte likevel den kommersielle nedgangen til Bowie fram til 1983 i USA, der han berre nådde 69. plassen. Musikkritikarar og biografar har sett på «Sound and Vision» som ein av dei største songane til Bowie. Bowie framførte songen berre éin gang på Isolar II-turneen, men framførte han ofte på seinare turnear. Det er laga remixar av songen i dei følgjande tiåra, og han har dukka opp på mange samlealbum.
Låtskriving og innspeling
Som albumet vart «Sound and Vision» produsert av David Bowie og Tony Visconti med bidrag frå Brian Eno. Akkompagnementet vart spelt inn i Château d'Hérouville i Hérouville i Frankrike i september 1976, medan vokalen til Bowie og andre ekstra lydspor vart spelte inn i Hansa Tonstudio i Vest-Berlin frå oktober til november. I følgje forfattaren Hugo Wilcken var dette den første songen Bowie skreiv i Frankrike med Eno i tankane. Innspelingsprosessen for songen, og resten av albumet, skilde seg frå tidlegare album. Akkompagnementet vart spelt inn først, etterfølgd av ekstra lydspor, med tekst og vokal skrive og spelt inn til slutt. Denne tredelte prosessen vart spelt først nytta under innspelinga av Iggy Pop-albumet The Idiot tidlegare det året, og Bowie kom til å nytte prosessen resten av karrieren sin.
I følgje biografiforfattaren Chris O'Leary, byrja songen som ein enkel fallande akkordprogressjon i G-dur, som Bowie gav til bandet. Han føreslo vidare melodiar, ei basslinje og idear for trommene. Trommeslagaren Dennis Davis meinte det høyrdest ut «som ein Crusaders-melodi», medan bassisten George Murray meinte det minna om Bo Diddley. Som med dei fleste spora på albumet, gjekk bandet frå grunnideen til det ferdige akkompagnementet på få forsøk. Som resten a albumet vart trommene på «Sound and Vision» handsama gjennom Visconti sitt Eventide H910 Harmonizer. Då Bowie spurte om kva maskinen gjorde, svarte Visconti: «det køddar med tidsstrukturen.» Gjennom albumet var lyden særskild tydeleg på «Speed of Life», «Breaking Glass» og «Sound and Vision», seinare skildra av biografiforfattaren David Buckley som «revolusjonerande» og «slåande». Songen vart stort sett fullført utan Eno, som kom seint til innspelinga, etter at alle akkompagnementa for side ein i røynda var ferdige.
Songaren Mary Hopkin, den dåverande kona til Visconti og oppført på omslaget som Mary Visconti, song korvokal på songen. Hopkin var på besøk i Frankrike med barna sine då ho vart spurt om ho ville bidra. Ho song inn vokalen sin før det var skrive noko tekst eller melodi. I 2011 fortalte ho:
"«Ein kveld henta Brian meg inn i studio for å kjapt syngje korvokal med han på 'Sound And Vision'. Med song dette søte, vesle 'doo doo'-riffet i lag. Det var meint å vere eit fjernt ekko, men då David høyrde det, justerte han lyden slik at det vart ein dominerande vokal - noko eg vart flau over. Eg elskar songen og er ein stor beundrar av arbeidet til Bowie.»"
Komposisjon
Som dei fleste songane på den første sida av Low, er «Sound and Vision» klassifisert av AllMusic-skribenten Dave Thompson som eit «songfragment». Strukturmessig byrjar han som eit instrumental, og det går 46 sekund før korvokalen kjem inn. Ved 1:14 syng Eno og Hopkin vokallinja si, som er eit ekko av gitarlinja, etterfølgd av ein mørkare saksofon spelt av Bowie. Vokalen til Bowie kjem inn etter eitt minutt og 45 sekund, som vart gjort etter forslag frå Eno for å «forvirre forventningane til lyttaren». O'Leary meinte at songen vert sett saman gjennom tida han varerer: først «rytmeseksjon, så «strykarar» (ARP Solina), så korvokal, så blåsarar, før komponinsten sjølv kjem inn, som om han er kalla til scenen for å bukke.»
Teksten står i sterk kontrast til sjølve musikken, som er meir livleg og glad. Forfattaren Thomas Jerome Seabrook skreiv at den «låge, reflekterande vokalen til Bowie er i strid med den livlege, nesten parodiske kjensla musikken kring teksten gjev.» Nesten alle instrumenta som speler på songen har ein handsama lyd. Trommene er av O'Leary skildra som «ein radiator som startar opp», og av Seabrook som «piske-liknande». Bassen er «særs komprimert», pianoet har ein «phasing»-effekt, «strykarane» er full av «delay og sustain», medan Seabrook meiner at saksofon òg vart handsama av Visconti sin Harmonizer. Gjennom songen kan ein høyre ein sizzle cymbal på det tredje slaget på nesten kvar takt og to gitarar er panorert til forskjellige kanalar, med hovudgitarlinja i venstre, og ein «nesten reggae-rytme» ligg i høgre.
Biografiforfattarane til Bowie reknar «Sound and Vision» som det næraste ein kjem ein konvensjonell popsong på Low. Wilcken skriv at instrumenteringa og korvokalen på sporet i lag skapar ein «sonisk effekt» som liknar ein «popsong med hermeteikn, og ikkje heilt sikker på om det er ein del av sjangeren eller om det refererer til det». Michael Gallucci i Ultimate Classic Rock meiner det er ei kjensle av «pop-minimalisme» på «Sound and Vision» og «Be My Wife» somsynte at Bowie var på veg inn i ein ny fase i karrieren sin. I magasinet ZigZag skildra Kris Needs rytmen på songen som «hoppande, futuristisk disco». Doggett kalla på liknande vis songen ei «fullført popsong like stramt produsert som ein kvar disco-klassikar på den tida.»
Utgjeving
Då Bowie presenterte det 11. studioalbumet sitt Low for RCA Records, sjokkerte det selskapet. Det skulle opphavleg ut i november 1976, men selskapet forseinka utgjevinga til janaur 1977 fordi dei frykta dårleg sal. Trass i at det ikkje vart marknadsført av verken Bowie eller, selde Low godt og nådde andreplassen på UK Albums Chart og 11. plassen på den amerikanske Billboard 200-lista. På Low var «Sound and Vision» det fjerde sporet på side ein, mellom «What in the World» og «Always Crashing in the Same Car».
Det vart òg gjeven ut på 12" promosingel i USA i 1977. Denne inneheld ein sju minuttar lang remiks av «Sound and Vision», som glei inn i Iggy Pop-songen «Sister Midnight».
Mottaking
I meldinga si for Low kalla Tim Lott i Sounds «Sound and Vision» som «høgdepunktet» på albumet. Han kalla songen «metallisk vakker», og hylla vokalen til Bowie: «Synginga hans er som alltid meir mekanisk enn melodisk, men i denne samanhengen er det perfekt folie for den grove gitaren og den glidande synthesieren.» Doggett kalla «Sound and Vision» «utan tvil ein av dei viktigaste songane Bowie nokon gong har skrive,» fordi songen let Bowie å få kontakt meg seg sjølv igjen etter ein lang periode med dopmisbruk. Pegg kalla det «ein av hans mest markante og glimrande innspelingar.» NME ranegrte songen som den 29. beste songen i 1977.
Etter at Bowie døydde i 2016 vart «Sound and Vision» rangert som ein av dei beste Bowie-songane av mange publikasjonar. Rolling Stone-skribentane rangerte «Sound and Vision» som ein av 30 essensielle Bowie-songar, og skreiv at sjølv om Low fekk blanda mottaking då det kom ut, var «Sound and Vision» som den første singelen «genial» på grunn av det «smarte lokketilbodet» i songen. I 2018 røysta lesarane i NME «Sound and Vision» som den 19. beste songen til Bowie, medan skribenten Emily Barker kåra det til den nest beste songen til Bowie, etter «"Heroes"». I 2020 rangerte Tom Eames i Smooth Radio det til den tiande beste Bowie-songen, medan Alexis Petridis i The Guardian rekna «Sound and Vision» som den aller beste Bowie-songen og klla det «både ein fantastisk popsong og eit kunstnarisk vågestykke.» Petridis sa at med kontrasten mellom musikk og tekst, skapte Bowie ein song som «overskrider tid». Han konkluderte i meldinga si: «Komplett original, ingenting i lyden knyter han til midten av 1970-åra. Det ser ut til at magien oppsummerer Bowie.» I 2021 røysta lesarane i The Telegraph «Sound and Vision» som den 12. beste Bowie-songen og skreiv: «Eit slag av ein song i starten av Low, som syner Bowie på veg inn i ein ny, lidenskapleg stil som kom til å splitte lyttarane hans, men med ein liberal bruk av synthesizer òg sementerte statusen hans som banebrytar innan electronica.»
Konsertopptak og seinare utgjevingar
«Sound and Vision» vart berre framført ein gong under Isolar II-turneen i 1978, ved Earl's Court i London, den 1. juli 1978. I følgje Seabrook var dette fordi Bowie sleit med å syngje songen, på liknande vis som «Golden Years». Denne framføringa kom ut på Rarestonebowie (1995) og den første autoriserte utgjevinga var på Welcome to the Blackout (Live London '78) (2018). Bowie framførte òg songen under Sound+Vision (1990), Heathen (2002), og A Reality-turneane (2003). Han vart òg framført på A&E-programmet Live by Request den 15. juni 2002.
Songen har sidan vore på ei rekkje samleplater, som The Best of Bowie (1980), Changestwobowie (1981), plateboksen Sound + Vision (1989), Changesbowie (EMI LP- og kassettversjonen) (1990), The Singles Collection (1993), Bowie: The Singles 1969–1993 (1993), The Best of David Bowie 1974/1979 (1998), Best of Bowie (2002), The Platinum Collection (2006), Nothing Has Changed (2014), og Bowie Legacy (2016). Utgåva av Low frå 1991 kom med ein ny remiks av «Sound and Vision» av produsenten David Richards. Pegg skreiv at denne har ein «ubehageleg tutande saksofon» som han meiner «forstyrrar den teksturaktige atmosfæren på originalen.» Denne remiksen og to andre remiksar kom ut på singel i USA, miksa av 808 State. Denne vart tilskriven «David Bowie vs 808 State» og sidan gjeven ut på ein digital EP i 2010. Ein annan nedstrippa remiks vart skapt av Sonjay Prabhakar i 2013 for ein Sony-reklame. Med tittelen «Sound and Vision 2013» kom denne berre ut på ein CD-R-promo.
Innhald
Alle songar skrivne av David Bowie.
Filmen Luca
Luca er ein amerikansk dataanimert fantasyfilm frå 2021. Han vart produsert av Pixar Animation Studios og gjeven ut av Walt Disney Pictures 18. juni 2021 på Disney+. Han vart regissert av Enrico Casarosa, og handlinga vart skriven av Enrico Casarosa, Jesse Andrews og Simon Stephenson.
Handling
Luca Paguro er eit ungt sjømonster som bur på botn av Liguriahavet og gjeter flokkar med fisk, ikkje so langt unna den oppdikta italienske byen Portorosso. Ein dag møter Luca Paguro foreldrelause Alberto Scorfano, som viser Luca korleis livet er ute av havet, og ymse ting han har samla opp av menneskesaker, som dei brukar til å laga sin eigen Vespa. Foreldra hans Luca er redde for kva folk kjem til å gjera med Luca, so dei bed onkelen hans om å taka vare på han i ein sesong. Luca likar ikkje at dei sender han bort ein heil sesong, som gjer at han stikk av til Alberto. Dei tenkjer seg at det er tryggast å fara til byen Portorosso for å koma seg bort, der kan dei ogso skaffa seg ein ordentleg Vespa å køyre kringom verda med.
Sound and Vision
Medverkande
Produksjon
Fylkesveg 289 i Oppland
Fylkesveg 289 i Oppland går mellom Skammestein i Øystre Slidre kommune og Ødegård i Vestre Slidre kommune. Vegen er 15,1 km lang.
København-traktaten i 1709
København-traktaten vart underskrive den 22. oktober 1709 under den store nordiske krigen og fornya alliansen mellom Det russiske imperiet og Danmark-Noreg. Karl XII av Sverige hadde opphavleg øydelagd den tidlegare alliansen i Travendal (1700). For Russland signerte Vasilij Lukitsj Dolgorukij avtalen i København.
UK Albums Chart
UK Albums Chart er ei musikkliste som viser salsposisjonen til musikkalbum i Storbritannia. Lista er utarbeidt av The Official UK Charts Company og er basert både på fysisk sal og digital nedlasting.
Eit vekentleg «Album Chart Show» vert sendt på sundagar på BBC Radio 1 (topp 40) og lista vert publisert i Music Week (topp 75) og på nettsida OCC (top 100).
For å kunne hamne inne på lista på albuma vere over ei viss lengd og over ein viss pris. Det må ha meir enn tre spor eller vere 20 minuttar lang og ikkje vere klassifisert som eit billigalbum. Eit billigalbum kostar mellom £0,50 og £3,75. I tillegg vert samlealbum, som fram til januar 1989 var ein del av hovudlista, i dag ført opp på ei eiga liste.
Sjølv om albumsal som regel skapar høgare inntekter for artistane over tid, får denne lista mindre mediamerksemd enn UK Singles Chart, fordi det totale salet til eit album er viktigare enn den høgaste plasseringa på denne lista. Ein frykta lenge at digital nedlasting skulle truge det tradisjonelle albumet, men i 2005 vart det sett ny rekord for albumsal i Storbritannia med 126,2 millionar selde album.
Den offisielle britiske albumlista var i starten lista til Melody Maker frå 8. november 1958 til mars 1960 (sjølv om Record Mirror publiserte listene frå 28. juli 1956 ); Record Retailer-lista frå 1960 til 1969 og The Official UK Albums Chart frå 1969 til i dag. I 1970-åra vart lista avslørt på torsdagar på BBC Radio 1, og seinare på onsdag kveld. I oktober 1987 vart annonseringa flytta til mandag. Sidan oktober 1993 har lista vorte annonser tpå sundagar.
Høle kyrkje
Høle kyrkje er ei lafta langkyrkje frå 1860 i Sandnes kommune i Rogaland fylke. Kyrkja har 230 sitjeplassar.
Det er kyrkjegard ved kyrkja.
Ski-NM 1946
Noregsmeisterskapen på ski 1946 i nordiske greiner vart avvikla i Alvdal i Hedmark, og i Drammen i Buskerud. 50-kilometeren fann stad i Alvdal sundag 10. februar, med Alvdal Idrettslag som arrangør. Andre delen av noregsmeisterskapen vart arrangert i Drammen frå måndag 18. til måndag 25. februar og omfatta 17 km, 30 km og 4 x 10 km stafett i langrenn, kombinerttevlinga og hopprennet. Her var Drafn og Mjøndalen Idrettsforening arrangørar.
17 km
Dato: 22. februar 1946
Stad: Drammen
<br style="clear:both;" />
30 km
Dato: 18. februar 1946
Stad: Drammen
<br style="clear:both;" />
50 km
Dato: 10. februar 1946
Stad: Alvdal
<br style="clear:both;" />
3 x 10 km stafett
Dato: 20. februar 1946
<br style="clear:both;" />
Kombinert
Dato: 23./24. februar 1946
Stad: Drammen
<br style="clear:both;" />
Hopprenn
Dato: 25. februar 1946
Stad: Drafnkollen i Drammen
<br style="clear:both;" />
MS «Vøringen» (1983)
MS «Vøringen», seinare «Stevns Server», er ein snøggbåt levert frå Westamarin i Mandal i mars 1983 til Hardanger Sunnhordlandske Dampskipsselskap (HSD).
Båten gjekk mellom anna i rute mellom Norheimsund og Odda.
Félicien Rops
Félicien Rops var ein målar frå Namur i Belgia. Han er særleg kjend for sine framifrå, erotiske raderingar og sitt nære samband med litteratur- og kunstrørslene symbolisme og dekadanse, to kulturretningar som sette sitt preg på dei siste tiåra av 1800-talet.
Liv og gjerning
Rops byrja tidleg å lage karikaturteikningar. Han studerte fyrst ved jesuitt-colleget i heimbyen Namur, der han vart utvist. Seinare studerte han kunst ved Athénée i same byen. Faren døydde 1849 og farbroren Alphonse tok då ansvar for den unge Félicien. År 1851 skreiv han seg inn på det frie universitetet i Brussel, for å studere filosofi og jus. Ved universitetet teikna han for ulike studentblad, og grunnla i 1856 eit tidsskrift for debatt om kunst og litteratur, i lag med Charles de Coster.
Rops var ein overbevist forkjempar for den frie kunsten, og var i 1868 med på danninga av Société libre des beaux-arts. I det selskapet deltok han, saman med mellom andre Louis Artan, Theodore Baron og Constantin Meunier, under den såkalla belgiske realismen sitt høgdepunkt.
Rops byrja tidleg å reise til Paris, der han budde fleire månader om året. Han interesserte seg mykje for raderingsteknikken, som han småningom fullkome lærde seg. Mellom 1854 og 1871 vart publisert 34 verk illustrerte av Rops, der i mellom Charles Baudelaire sitt berømte Les Fleurs du Mal, men også verk av Stéphane Mallarmé og Paul Verlaine. Sidan byrja han å reise rundt i Europa og USA for å gjere kunsten sin vidare kjend. 55 år gammal byrja han å arbeide med venen Rassenfosse, dei to fann i fellesskap opp ein mjuk lakk-type som dei kalla for ropsenfosse.
Rops stod i kontakt med mange av dei fremste litterære namna i samtida, folk som Théophile Gautier, Alfred de Musset, Stéphane Mallarmé, Jules d’Aurevilly og Joséphin Péladan. Han høyrde til i det dekadente «fin-de-siècle»-miljøet med sin undertrykte erotikk, og fascinasjon for det vonde og det forbodne; ein finn til dømes spor av satanisme i kunsten hans.
Dei fleste av Rops sine oljemåleri kan klassifiserast som realistiske. Han laga landskapsmåleri av høg kvalitet, men det er teikningane, litografia og raderingane hans som best gjev uttrykk for hans særeigne evner. I desse kunstformene skapte han det typisk «ropsiske» nakenbiletet, som mange hevda var lett foredla pornografi, men som også kan oppfattast som ei demaskering av hykleriet i det kringverande samfunnet, med sin dulde attrå. Samtidig finst det ei skarp psykologisk innsikt i verka; Sigmund Freud priste framstillinga av Antonius si freisting og fann den absolutt korrekt i psykoanalytiske termar. Kvinnegestaltane til Rops er forførarande, sterkt erotiske og tvitydige; både madonnaa og hora skimtar ein i uttrykket, ei på mange vis klar spegling av den moralske stemninga på 1800-talet.
Ettertida er delt i synet på Rops. Det er ikkje uvanleg å finne han redusert til dei useriøse kunstnarane sitt selskap. Men ingen er i tvil om hans framifrå tekniske dugleik.
Hornblende
Hornblende er eit mineral med mørk grøn til svart farge. Det er det vanlegaste mineralet i amfibolgruppa. Det er utbreidd i metamorfe og magmatiske bergartar (til dømes amfibolitt og hornblenditt). Den kjemiske samansetjing varierer; i nyare nomenklatur er dei inndelt i ferrohornblende og magnesiohornblende.
Animalism
Animalism er eit bluesrockalbum av The Animals, gjeven ut berre i USA i november 1966.
Animalism nådde 33. plass på albumlista i USA og vart det siste albumet deira der dei klarte å få inn på Topp 40.
Medverkande
Produksjon
Husøy kyrkje
Husøy kyrkje er namnet på fleire kyrkjer:
Bor i Nizjegorod oblast
Bor (russisk Бор) er ein by i Nizjegorod oblast i Russland med om lag 75 000 innbyggjarar (2007). Byen ligg på venstre (nordre) breidda av Volga, rett overfor Nizjnij Novgorod. Dei to byane er knytte saman med ei bru bygd i 1965 og med ferjer.
I folketeljinga i 2002 hadde byen like over 60 000 innbyggjarar og den store folkeauken fram til i dag kjem av at dei tre urbanliknande busetnadane Nekljudovo, Oktjabrskij og Bolsjoje Pikino vart slegne saman med Bor. Bor vart grunnlagd på 1300-talet og fekk bystatus i 1938.
Av industri i byen finn ein skipsbygging og glasproduksjon. Den lokale glasfabrikken har laga glas for bilar og lastebilar frå GAZ og glas til bordbruk sidan 1934.
Kosmonauten Vjatsjeslav Zudov vart fødd i Bor.
Livin' Thing
«Livin' Thing» er ein song skriven av Jeff Lynne og framført av Electric Light Orchestra (ELO). Han vart gjeven ut i 1976 på albumet A New World Record. Patti Quatro, Brie Brandt, begge frå Fanny, og Addie Lee syng korvokal på songen, men er ikkje omtalt for dette på plateomslaget.
I august 2006 vart «Livin' Thing» kåra til den beste «Guilty Pleasure»-singelen gjennom tidene av Q - ei liste som hylla «ukule», men glimrande singlar. Den originale singelen hadde «Fire On High» på B-sida, ein song som avrt det mest populære instrumentalstykket til bandet. Den britiske singelversjonen kom ut på blå vinyl.
Songen er nytta i filmabe Boogie Nights frå 1997, Tjenare kungen frå 2005, Chaos Theory frå 2007 og Hunky Dory i 2011.
Andre versjonar
Jeff Lynne spelte inn songen på ny i 2013 for eit samlealbum med andre nyinnspelte ELO-songar. Albumet vart gjeve ut som eit ELO-album.
Fylkesveg 293 i Oppland
Fylkesveg 293 i Oppland går mellom Eidsbru i Vang kommune og Lome i Vestre Slidre kommune. Vegen er 30,1 km lang.
Macawiis
Macawiis (også skrive macawis) er ein tradisjonell sarong som blir brukt av menn frå Somalia og Djibouti. Han er typisk rutemønstra.
MS «Røyksund»
MS «Røyksund», i dag «Betty K VII», er eit lasteskip levert frå Brødrene Lothe i Haugesund i juli 1979 til Dampskibsselskabet Veritas.
I januar 1985 vart båten innkjøpt av K/S A/S Veritas-Ruten (Hardanger Sunnhordlandske Dampskipsselskap, HSD). I juli 1990 vart skipet seld til K/S Tananger A/S (Rederiet Harald Sætre, Bergen) i Haugesund, og i januar 1992 vart registreringshamna endra til Bergen.
Båten vart seld utanlands i januar 2006 då Dorick Navigation SA (Intamico Shipping Ltd.) i Panama tok over båten. Han fekk då namnet «Betty K VII». 18. februar 2008 vart båten overteken av Betty K Agencies Ltd. i Nassau/Panama. Per oktober 2014 er båten framleis i fart i Karibia.
Warszawa av David Bowie
«Warszawa» er ein stort sett instrumental song av David Bowie, skriven i lag med Brian Eno og gjeven ut i 1977 på albumet Low. Bandet Joy Division heitte opphavleg Warsaw og var kalla opp etter denne songen.
Komposisjon og innspeling
Arrangementet er meint å frambringe «den særs trøystesløyse atmosfæren» i Warszawa som Bowie kjende på då han vitja byen i 1973 og ønskte at det skulle vere «kjensleladd, nesten religiøst». Den mystiske teksten og melodien i midten av songen var basert på ei innspeling av «Helokanie» av det polske folkekoret Śląsk, sjølv om teksten er fonetisk, ikkje ord på polsk. Bowie hadde kjøpt ei innspeling der Śląsk framfører stykket då han var i Warszawa.
Opningstonane vart komponerte av Eno og stykket utvikla seg ved å nytte mange Eno sine spontane og heilt eksperimentelle teknikkar, med Bowie som valde å lage ein tekstur framfor å lage eit stykke som passa i samanheng med dei andre songane hans. Dei nytta Eno sine teknikkar med «planlagde uhell». Først nytta dei eit klikkspor med 430 klikk, som vart skapt for hand. Frå desse klikka vart eit få utvald tilfeldig og katalogisert. Eno og Bowie ville kvar for seg venta får det tilfeldig utvalde klikket deira, som gav dei signal om å spele ein akkord. Når klikka var fjerna, var grunnlaget for songen att, og gapa mellom vart fylt med musikken deira, med Eno på instrumenta og Bowie på vokal.
Resultatet vart eit stykke i fire delar. Den første delen er sparsam og hovudsakleg i oktavar. Etter 1:17 fyller harmoniane ut og tonearten endrar seg til fiss, og den andre delen - den lengste i stykket - byrjar. Ved 3:47 kjem ei anna endring i tonearten, teksturen vert tynna ut og vokalen til Bowie starta. 5:24 startar den siste delen og denne delen er hovudsakleg ein repetisjon av den andre delen.
All vokal vart skriven og framført av Bowie, trass i at det var 110 stemmer. Eno sa sidan at trass i at han hadde ein tendens til å arbeide langsamt som sin eigen synthesizer-teknikar, så klarte Bowie å spele inn sin del av songen heller raskt. Alle stemmene vart spelte inn på 20 minuttar.
Konsertversjonar
Songen vart nytta som opningssong av Bowie på Isolar II-turneen i 1978 og Heathen-turneen i 2002. I staden for å raskt gje seg ut på høglydt rockemusikk, vart songen meint å få publikum roleg og få dei til å halde på spaninga. Bowie valde å halde ein låg profil i 1978 då han kom på scenen under songen og spelte på Chamberlin i lag med resten av bandet fram til han skulle synge teksten. Desse versjonane frå 1978 hadde Bowie på Chamberlin, Simon House på elektrisk fiolin (og ein fiolinsolo som erstatta dei høge tonane Bowie syng på originalen), Roger Powell på synthesizer, Sean Mayes på flygel og ARP Solina String Synthesizer, George Murray på bassgitar, Dennis Davis på cymbalar og perkusjon, medan Carlos Alomar dirigerte bandet og Adrian Belew stod og såg på med den elektriske gitaren skrudd av (og venta på å byrje «Heroes», songen som vart spelt etterpå). Eit opptak frå våren 1978 kom ut på Stage, medan eit opptak frå sommern 1978 kom ut på Welcome to the Blackout (2018).
Tobermory
Tobermory (skotsk gælisk Tobar Mhoire ) er ein by på øya Mull i Dei indre Hebridane. Han er hovudbyen for øya, og var den einaste staden med status som burgh her. Byen ligg nordaust på øya, nær nordenden av Mull-sundet. Tobermory har rundt 1000 innbyggjarar. Han blei grunnlagd som ei fiskehamn i 1788, med ein byplan basert på designa til ingeniøren Thomas Telford.
Ordsoge
Namnet «Tobermory» er avleidd frå gælisk Tobar Mhoire, som tyder 'Maria-kjelda'. Namnet viser til ei kjelde i nærleiken som var vigd til jomfru Maria.
Historie
Ulike skip knytt til den spanske armadaen skal ha forlist her. Ifølgje ei lokal soge gjekk ein spansk galleon fullasta med gull ned i Tobermory-bukta. Han skal ha lege i Tobermory for å ta inn proviant medan han flykta frå den engelske flåten i 1588. Etter ein krangel om betaling (eller i ein variant, ei forbanning frå heksa Dòideag) skal skipet ha tatt fyr og krutlageret eksplodert, slik at heile fartøyet sokk. Ulike namn gjeve for skipet er «Florencia», «Florida» og «San Francisco». Andre kjelder oppgjev namna «San Juan de Sicilia» eller «San Juan de Baptista», som ifølgje historiske nedteikningar frakta troppar, ikkje gull. I alle høve har ein aldri funne spor etter skatten i Tobermory-bukta. Det største forsøket på å finna galleon fann stad i 1950 då Ian Campbell, 11. hertug av Argyll skreiv ein kontrakt med det britiske Admiralitetet om søk etter han. Ingenting blei funne, men utstyret ein utvikla for å leita blei seinare brukt til å leita etter andre gamle skipsvrak.
På midten av 1800-talet skipa utvandre sjømenn busetjinga Tobermory i Ontario. Denne staden har liknande seglingstilhøve, med to hamnar («Big Tub» og «Little Tub») som verner skip frå dei sterke vindane frå Huronsjøen.
Under andre verdskrigen var Tobermory treningsbase for marineskipet HMS «Western Isles». Kommandant var den sogeomspunne viseadmiralen sir Gilbert Stephenson, også kjend som Terror of Tobermory. Biografien hans blei skriven av Richard Baker, ein kringkastar som trente under han.
Attraksjonar
Hovudgata i Tobermory, Main Street, er kjenneteikna av hus måla i ulike sterke fargar. Ho har mellom anna vore brukt i eit barne-tv-program kalla Balamory. Klokketårnet på hamnemuren er eit kjent landemerke. Ein finn også Mull Museum og Mull Aquarium, det første akvariet i Europa som også dreiv utsetjing av fanga fisk og sjødyr. Byen har whiskydestilleriet Tobermory distillery, og frå 2005 til 2009 også eit bryggjeri, Isle of Mull brewing company. Kunstsenteret An Tobar og Mull Theatre blei slått saman i 2012 til kulturorganisasjonen Comar.
Tobermoritt er eit kalsiumsillikathydrat funne nær Tobermory i 1880 som har fått namn etter byen.
Kjende innbyggjarar
Duncan MacGilp og Janet MacDonald frå Tobermory har begge vunne gullmedaljar ved den skotske kulturkappleiken Royal National Mòd. Tre generasjonar av MacIntyre-familien frå byen er blitt kjende i ulike forum: Angus MacIntyre var ein diktar kjend som «skalden frå Mull» (Bard of Mull), sonen hans Kenny Macintyre var politisk journalist for BBC Scotland, og sønene hans att er sportsjournalisten Kenny Macintyre ved BBC Scotland og songaren og låtskrivaren Colin MacIntyre. Trekkspelaren Bobby McLeod (1925-1991) budde i byen heile sitt liv, og var eigar av Mishnish Hotel.
Ein annan person frå Tobermory var Donald McLean (1805–1864), som utvandra til Canada i ung alder og blei pelshandlar og utforskar for the Hudson's Bay Company i pelsdistrikta New Caledonia og Columbia Department. Han blei Chief Trader ved Thompson's River Post (Fort Kamloops) i den dåverande kolonien British Columbia. Han var den siste som blei drepen i Chilcotin-krigen i 1864. Sønenen hans med ei innfødd kvinne (kjend som «halfbreed» i samtida) blei kalla Wild McLean Boys, og ende opp dømde og avretta for drap.
Den kjende reiseskribenten Isabella Bird frå viktoritatida kom ofte til Tobermory, der syster hennar Henrietta hadde eit hus. Ho hjelpte ofte den lokale doktore, og bidrog minst ein gong som anaestesisjukepleiar då han fjerna ein svulst frå ei lokal kvinne. Etter at Henrietta døydde finansierte ho klokketårnet som eit minnesmerke over systera.
Årlege hendingar
Komponisten Felix Mendelssohn vitja byen i 1829, undervegs til øya Staffa. Den årlege Mendelssohn on Mull Festival blir halden tidleg i juli til minne om dette. Det blir også halden ein Traditional Music Festival den siste helga i april, ein lokal kappleik eller mòd den andre laurdagen i september, Mull Fiddler's Rally som også finn stad i september, og Mull Highland Games kvar sommar.
Transport
Det går ferjer mellom Tobermory og fastlandet til Kilchoan på Ardnamurchan-halvøya, men den viktigaste tilkomstvegen til øya er ferja mellom Oban og Craignure. Craignure er rundt 35 km frå Tobermory. Det går også ferje mellom Lochaline på fastlandet til Fishnish.
Tobermory i kulturen
Den oppdikta byen Torbay i Alistair MacLean sin roman When Eight Bells Toll er basert på Tobermory, og mykje av filmatiseringa frå 1971 blei filma i byen og nærområdet på Mull. Ein annan film laga i området er Powell and Pressburger-klassikaren I Know Where I'm Going! (1945)
Forfattaren Saki kalla ein snakkande katt i ein av sine mest kjende noveller «Tobermory». Byen er også blir brukt i to kjende barneprogram på TV. Elisabeth Beresford kalla ein av womblesane sine «Tobermory», medan byen sjølv var kulisse for den oppdikta  «Balamory» i tre år (2002–2005). I den animerte barnefilmen Nocturna heiter er den trufaste katten til kattehyden Tobermory.
I Bertie Plays the Blues i 44 Scotland Street-serieen av Alexander McCall Smith møter ein trillingbayar med namna Tobermory, Rognvald og Fergus. Tobermory, Rognvald, and Fergus.
Netzer Sereni
Netzer Sereni (hebraisk skrift נֵצֶר סֶרֶנִי) er ein kibbutz sentralt i Israel. Han ligg i Shephelah mellom Be'er Ya'akov og Ness Ziona og høyrer til Gezer regionale kommune. I 2006 hadde han eit folketal på 534.
Thorn-traktaten i 1709
Thorn-traktaten vart underskrive 9. oktober 1709 mellom August den sterke og Peter den store i Thorn (Toruń), under den store nordiske krigen. Partane fornya alliansen sin, som Karl XII av Sverige hadde øydelagd med freden i Altranstädt (1706), og vart samde om å gje den polske krona attende til August.
Netzer Sereni
Historie
Kibbutz Netzer Sereni vart grunnlagd av Holocaust-overlevande. Han vart først kalla kibbutz Buchenwald etter konsentrasjonsleiren, der mange av innbyggjarane hadde sete. Namnet vart sidan endra til Netzer av Buchenwald-medlemmar. I 1955 vart det eit skilje mellom to arbeidarparti, Mapam og Mapai. Mapai-medlemmar frå kibbutz Givat Brenner flytta til kibbutzen Netzer og la til namnet Sereni.
Thorn-traktaten i 1709
Bakgrunn
Med det svenske nederlaget i slaget ved Poltava, hadde den russiske tsaren Peter den store hadde fått overtaket i den store nordiske krigen. Med den svenske hovudarmeen øydelagd og den svenske kongen Karl XII i eksil i Det osmanske riket, kunne August den sterke, som Karl XII hadde avsett som polsk konge med freden i Altranstädt (1706), marsjere inn i Det polsk-litauiske samveldet og ta attende den polske krona frå den svenske allierte Stanisław Leszczyński. Området gjenerobra av August i 1709 omfatta byen Thorn (Toruń) i Kongelege Preussen, der han møtte Peter den store for å forhandle vilkåra for ein felles politikk for det nordaustleg Europa.
Vilkår og utføring
Peter støtta August som polsk konge, etter at han hadde sikra seg at dei høgaste embeta i Det polsk-litauiske samveldet gjekk til adelege som støtta han sjølv. August måtte forfølgje anti-russiske grupper i Polen. I ein hemmeleg artikkel vart dei samde om at Svensk Livland skulle delast etter at det var erobra frå Det svenske imperiet, der August skulle få den sørlege delen og Peter den nordlege (Estland).
I motsetnad til den første alliansen i Preobrazjenskoje vart vilkåra i Thorn stort sett diktert av Peter den store, som hadde fått eit kjøligare forhold etter Altranstädt. Tidlegare hadde dei hatt eit nært forhold. Sjølv om August igjen vart lovd det erobra områda i Livland, tredde aldri denne delen av avtalen i kraft.
Etter at avtalen var underteikna, tok Peter den store opp att ein brei anti-svensk allianse. Han reiste til nærliggande Marienwerder for å møte Fredrik I av Preussen, før han reiste til den russiske leiren nær Riga, der han nådde fram den 10. november. Den dansk-russiske alliansen, som Karl XII øydela i Travendal (1700) vart fornya med den påfølgjande København-trakataten av diplomatane til Peter i det danske hoffet.
Tidleg i 1710 gjekk August den sterke inn i den polske hovudstaden Warszawa, og tvinga fienden Stanisław Leszczyński til eksil i Stralsund i Svensk Pommern. Etter August hadde forsterka stillinga si i Polen-Litauen ytterlegare, starta han eit felttog på svensk jord i 1711, då han invaderte Pommern og kringsette Stralsund i lag med danske og russiske styrkar i det første samla felttoget til desse allierte i den store nordiske krigen. Peter den store hadde samstundes avslutta felttoga sine i Svensk Livland.
Kjelder
''
Fylkesveg 294 i Oppland
Fylkesveg 294 i Oppland går mellom Øde og Haugrud i Vestre Slidre kommune. Vegen er 3,7 km lang.
Kapituleringa til Estland og Livland
Med kapituleringa av Estland og Livland i 1710 vart dei svenske maktområda Estland og Livland innlemma i Det russiske imperiet etter den store nordiske krigen. Adelen i Livland og byen Riga kapitulete den 15. juli 1710 Pernau (Pärnu) i august, og den estiske adelen og byen Reval (Tallinn) den 10. oktober 1710. Russland let dei lokale institusjonane vere og stadfesta dei tradisjonelle privilegia til den tyske adelen og borgarane, særleg med omsyn til protestantisk tru.
Det svenske imperiet aksepterte formelt kapituleringane i freden i Nystad i 1721. Overføringa av dei baltiske provinsane markerte slutten på Sverige som ei stormakt og byrjinga til Russland som ei. Dei baltiske provinsane fekk halde den spesielle statusen sin til seint på 1800-talet.